今夜一丁:澄田綾乃令和最強之美顏BODY
踏入令和時代,日本寫真界可謂風起雲湧,有唔少質素超班嘅美女登場,令人眼花撩亂!究竟芸芸女優中,邊個有資格獲封「令和最強」呢?現年25歲嘅澄田綾乃,極有可能成為最多人認同嘅人選!
天生麗質
日本寫真界一向美女如雲,能獲得「最強」稱號,當然有其過人之處。出身於山口縣嘅澄田綾乃,自從喺2021年展開寫真女優事業以來,一直獲多間當地傳媒追捧,甚至將「令和最強之美顏BODY」呢個封號畀埋佢!
事實上,綾乃個樣生得清麗脫俗,氣質斯文端莊,成個姊系美人咁款,笑容仲好真摯天然,因而被稱為「神樣之最高傑作」。身材方面,綾乃屬於嬌小型,四肢同條腰都相當幼細,但胸前有一對脹卜卜嘅F奶,加上質地天然,軟彈得宜,可以話係極品靚波!雖然以「令和最強」嚟形容,可能有少少誇張,但要喺業界搵一位能夠同佢匹敵嘅女優,確係唔容易。
偶像出身
講番綾乃嘅成名之路,原來佢當初踏入藝能界,一心希望做演員,曾經去過多家事務所進行演員面試,可惜無功而還,但喺機緣巧合之下,加入美少女偶像團體「Wild Bunny」,亦即係後來嘅「Majestic Bunny」。只可惜呢個組合喺2021年正式解散,事務所眼見綾乃樣靚身材正,於是游說佢拍水着寫真,結果話咁快喺寫真界站穩陣腳,仲成功搶佔多份雜誌嘅封面。
查實阿妹起初唔係咁願意騷身材,事關佢一直嫌自己對波太大,為生活帶嚟唔少麻煩,特別喺讀書嗰陣,成日惹嚟狂蜂浪蝶。好彩成為寫真女優之後,人氣急升,令佢睇到身材正嘅好處。家陣佢喺寫真界可謂極之活躍,唔止出寫真,仲搞埋個人寫真展覽添!
社交網站
近期澄田綾乃可以話係忙個不停,一邊出寫真碟,一邊搞寫真展,登入其社交網,除咗可以知道佢去咗邊度做宣傳,仲可以見識到佢嗰副「令和最強之美顏BODY」。
Profile
年齡:25歲
身高:5呎2吋
三圍:34-23-34
撰文:賢